Държавен вестник, бр. 93, 2009 г., стр. 5

БРОЙ  93	
Д Ъ Р Ж А В Е Н  В Е С Т Н И К 	
СТР.  5  
6. проучване и оценяване методите на по­
лицейските тактически действия, прилагани 
в борбата с организираната престъпност, и 
изготвяне на предложения за усъвършенстване 
на работата;
7. провеждане на обучение на служителите 
от териториалните є звена за повишаване на 
професионалната им квалификация;
8. идентифициране на лица по ред, опре­
делен от министъра на вътрешните работи;
9. даване на становища по проекти на 
нормативни и други актове, регламентиращи 
противодействието на организираната прес­
тъпност и участие в изготвянето на програми 
и стратегии;
10. участие в екипи, създадени съвместно с 
други компетентни държавни органи, служби 
и органи на други държави и международни 
организации;
11. ръководство, помощ и контрол за осъ­
ществяване на дейностите по т. 1 – 10 на 
съответните териториални звена.
(3) Главна дирекция „Борба с организира­
ната престъпност“ осъществява информаци­
онно-аналитична, прогностична, контролна, 
координационна и методическа дейност със 
собствена или на други органи информация 
съобразно своята компетентност.“
§ 25. Член 52 се изменя така:
„Чл. 52. (1) Главна дирекция „Криминална 
полиция“ е национална специализирана струк­
тура за оперативно-издирвателна, превантивна 
и информационно-аналитична дейност по 
предотвратяване, пресичане и разкриване на 
престъпления с изключение на свързаните с 
организирана престъпна дейност.
(2) За изпълнение на задачите по ал. 1 
Главна дирекция „Криминална полиция“ 
извършва дейности по: 
1. превенция, предотвратяване и пресичане 
на престъпления; 
2. разкриване на престъпления;
3. издирване на обвиняеми и подсъдими, 
укрили се от наказателно преследване, осъде­
ни, отклонили се от изтърпяване на наказание, 
безследно изчезнали, както и на други лица 
в предвидените със закон случаи; 
4. идентифициране на лица;
5. ръководство, помощ и контрол за осъ­
ществяване на дейностите по т. 1 – 4 на 
съответните звена в областните дирекции.“
§ 26. В чл. 52а, ал. 2 се правят следните 
изменения:
1. Точки 5 и 6 се отменят.
2. Точка 9 се отменя.
3. Точка 11 се изменя така:
„11. ръководство, помощ и контрол за осъ­
ществяване на дейностите по т. 1 – 4, 7, 8 и 10 
на съответните звена в областните дирекции.“
§ 27. В чл. 52г се правят следните изме­
нения:
1. В ал. 2 т. 8 се изменя така:
„8. ръководство, помощ и контрол за осъ­
ществяване на дейностите по т. 1 – 4 и 6 на 
съответните звена в областните дирекции.“
2. В ал. 3 след думите „министъра на вът­
решните работи“ се поставя точка и текстът 
до края се заличава.
3. Алинея 4 се отменя.
§ 28. Създава се нов чл. 52д: 
„Чл. 52д. (1) Главна дирекция „Граждан­
ска защита“ е национална специализирана 
структура на МВР за изпълнение на задачи 
по защита при бедствия при условията и по 
реда на този закон и на Закона за защита 
при бедствия.
(2) За изпълнение на задачите по ал. 1 
Главна дирекция „Гражданска защита“ из­
вършва дейности по: 
1. гражданска защита и защита при бед­
ствия в единната спасителна система, като:
а) превантивна дейност;
б) предупреждение и оповестяване при 
бедствия;
в) операции по издирване и спасяване;
г) провеждане на спасителни и неотлож­
ни аварийно-възстановителни работи при 
бедствия;
д) оперативна защита при наводнения;
е) радиационна, химическа и биологична 
защита при инциденти и аварии, свързани с 
опасни вещества и материали;
ж) обучение на населението за начините на 
поведение и действие при бедствия и прилагане 
на необходимите защитни мерки;
з) координиране на обучението за действие 
при бедствия; 
и) оказване на методическа и експертна 
помощ по защита при бедствия на терито­
риалните органи на изпълнителната власт;
к) осъществяване на взаимодействието с 
компетентните държавни органи по въпросите 
на готовността за работа при положение на 
война, при военно или извънредно положение; 
л) предлага на министъра на вътрешните 
работи да обяви бедствено положение на тери­
торията на цялата страна или на част от нея;
2. подпомагане дейността на Междуве­
домствената комисия за възстановяване и 
подпомагане към Министерския съвет;
3. защитата на населението при обявява­
не на режим „положение на война“, „военно 
положение“ или „извънредно положение“ в 
съответствие с разпоредбите на Женевските 
конвенции от 12 август 1949 г. (необнародвани), 
ратифицирани с Указ № 181 на Президиума 
на Народното събрание от 1954 г. (Изв., бр. 43 
от 1954 г.), и Допълнителните протоколи към 
Женевските конвенции от 1977 г., ратифици­
рани с Указ № 1586 на Държавния съвет от 
1989 г. (ДВ, бр. 62 от 1989 г.);
4. ръководство, помощ и контрол за осъ­
ществяване на дейностите по т. 1 – 3 от 
териториалните є звена.